Jackpot Super Slots, som kun virker under Windows 95, er et ganske simpelt lille spil, som består af en enarmet tyveknægt.

Når spillet starter, har du 250 kr. på lommen. For at spille skal du blot holde musen over rillen til møntindkast. Hver gang du klikker med musen, satser du 10 kr. Nu er du klar til at spille. Klik på den store Spin-knap eller på håndtaget. Nu snurrer hjulene, og hvis du er heldig, vinder du penge, som tilføjes din beholdning. Øverst til venstre på maskinen kan du altid se, hvor mange penge du har tilbage.

Til højre finder du otte knapper
New Game starter et nyt spil.
Borrow Credits virker ikke i demo-udgaven.
Load Game virker ikke i demo-udgaven.
Save Game virker ikke i demo-udgaven.
Game Options virker ikke i demo-udgaven.
Internet Site sender dig til programmørens hjemmeside på Internettet.
Game Help åbner en hjælpetekst på engelsk.
Spin får hjulene til at rulle.

Nederst på maskinen er der tre knapper
About fortæller om spillet og programmøren.
Payout Chart viser, hvilke kombinationer der giver gevinst - og hvor meget de giver.
Exit Game sender dig til en afslutningsskærm med to knapper
Back To Game sender dig tilbage til spillet.
Goodbye afslutter spillet.